Sacrosancte Dei ecclesie Sancti Vincentii Matiscensis cui domnus Maimbodus episcopus preest. Ego Walo et uxor mea Farelda, pro Dei amore et pro remedio animarum nostrarum, donamus ad ipsam casam Dei aliquid ex rebus nostris sitis in pago Matisconense, in agro Fusciacense, in villa Toriaco. Hoc est vinea cum vircaria simul tenente, terminatur a mane via publica, a medio die terra Sancte Marie, a sero de ipsa hereditate, a circio via publica. Infra istos terminos ipsam vineam cum vircaria donamus ad ipsam casam Dei, ad mensam fratrum, eo tenore ut dum vixerimus teneamus; post nostrum decessum amborum, Warino clerico perveniat. Annis singulis tempore vindemie, in censum, modium de musto aut denarios XII ad ipsam casam Dei solvamus sine mora. Post decessum quoque ipsius Warini, ad mensam fratrum perveniat et faciant canonici ipsius loci quod facere voluerint; et donamus ibi servos duos nomine Johannem et Leuterium in presente. Si quis hoc contradixerit IIII auri libras componat. S. Walonis. S. Farelde uxoris sue. S. Warnerii. S. Duranni. S. Adalberti. S. Nortberti. S. Deodati. S. Fredonii. S. Heldulfi.